कुरजां संदेश पत्रिका का प्रवेशांक शताब्दी के महानायक के रुप में आया है। प्रेमचंद गांधी के संपादन में निकलनेवाली यह छःमाही पत्रिका है। प्रेम का संदेश लानेवाला यह पक्षी हमें यही संदेश दे रहा कि प्रेम को परोसो! हिन्दीवाले अपने रचनाकारों का शताब्दी वर्ष बहुत धूमधाम से मना रहे हैं। सरकारी खर्चों पर भी और संस्थाओं के खर्चों पर भी! यह बहुत ही सराहनी और स्वागत योग्य कदम है। कईं पत्रिकाओं के स्वतंत्र विशेषांक भी निकले। विज्ञापन का प्रोग्राम बहुत ही अजीब है यह अलग ही बहस की मांग करता है। सभी ने अपनी डपली अपना राग अलापा! जिसे हिन्दी में समग्रता कहते हैं, जिसे साहित्य की संवादधर्मिता कहा जाता है वह शायद कहीं खो गई हैं। कुरजां का यह प्रवेशांक इसलिए भी हमें टटोलता है कि इसने हिन्दी की समग्रधर्मिता का निर्वाह किया है। यह वर्ष सिर्फ शमशेर केदार नागार्जुन और अज्ञेय का नहीं हैं। है और भी सुखन वर उनका भी हैं। जिसे विश्व साहित्य कहा जाता है उसमें ऐसे कईं महानायक है जिनको याद करने का भी समय है।